Roger Thull
De Roger "Rosch" Thull, gebuer den 22. Mee 1939 zu Téiteng, ass e lëtzebuergesche Vëlossportler.

Hien ass am Minett opgewuess ënner deene Verhältnesser déi, deemools nom Zweete Weltkrich, zu Lëtzebuerg d'Reegel waren. Säin éischte Coursevëlo war dann och "nëmmen" eng Occasioun.

Seng éischt Pai huet hien op der Arbed verdéngt. No senger Profiscarrière gouf hie Sportlehrer an ass dat bis zu senger Pensioun am Joer 1999 bliwwen.

Hie war Zaldot bei der Arméi an der Garde Grand-Ducale an hat deemools keng Zäit fir ze trainéiere well e keng Fräistellung krut, duerch Ursaache wéi d'Garde beim Palais, zu Walfer oder a Manöweren zu Bitche oder zu Sissonne a Frankräich.
 
De Rosch ass den 11. Juni 1966 wärend dem Tour de Luxembourg mat dem Lottche bestuet ginn. Si wunnen haut zu Biergem.

No senger aktiver Zäit trainéiert hie bis haut jonk Cyclisten.

Seng Trainerstatioune sinn:

1965 – 1969 L.C. TETANGE
1969 – 1971 Pignon BONNEVOIE
1971 – 1984 V.S. ESCH
1985 – 1991 A.C.T. KOPSTAL
1991 – 1994 U.C.A.S.E. ECHTERNACH
1994 – 1996 Entraîneur national F.S.C.L.
1996 – 2005 L.P.S. 07 SCHIFFLANGE
2005 – 2008 Entraîneur national cadre Juniors F.S.C.L.

Palmarès 
Bemierkung: d'Kategorien Andeelunge ware fréier Cadet - Debutant - Amateur - Independant - Profi - Veteran

1955 (Debutant)
 7. bei den nationale Meeschterschaften zu Dummeldeng

1956 (Debutant)
 2. bei den nationale Meeschterschaften zu Déifferdeng

1957 (Junior)
 Champion bei de Junioren zu Dikkrech

1958 
Bis den 22. Mee nach Junior, awer nëmmen zweemol um Depart wéinst dem Militärdéngscht. Duerno (Amateur). Militärdéngscht an der Garde. Agezu ginn an d'Kasär zu Senneng wou och d'Grondausbildung gemaach gouf. Duerno op Walfer verluecht gi bis 1959.
Déngscht beim Palais Grand-Ducal zu Lëtzebuerg plus 6 Wochen an de Manöveren zu Bitche respektiv zu Sissone. Entlooss ginn den 2. Februar 1959 zu Walfer.

1959 (Amateur) 
 80. an der Friedensfahrt BERLIN-PRAG-WARSCHAU
 30. an der Österreich-Rundfahrt
 4. bei den nationale Meeschterschaften zu Miersch
 15. bei der Stroosseweltmeeschterschaft zu Zandvoort (189,2 km)

1960 (Amateur) 
 an dëser Saison gewënnt hien 8 Courssen
 Champion bei den Amateuren
 28. bei der Stroosseweltmeeschterschaft um Sachsenring (174,6 km)
 41. bei den Olympesche Spiller zu Roum op der Stroossecourse (175,380 km)

1960  
No der Olympiade (Profi bei Kas-Royal Asport)

1961 (Gazzola)  
well déi Zäit och nach fir déi kleng Länner eng "double appartenance" méiglech war ass de Rosch och nach fir déi franséisch Grupp FRIMATIC gefuer.
 15 Tour des Monts Auvergnes
 29. am Tour de Romandie
 20. Etapp am Giro no Kontrollschluss ukomm (2-mol Platt a Boyaux selwer gewiesselt a bei der drëtter Crevaisoun gewaart bis en Auto vun Campagnolo en neit hënnescht Rad gewiesselt huet. Gewonnen huet dës Etapp déi iwwer de Stelvio op Bormio gefouert huet de Charly Gaul
 15. am Tour de l'Aquitaine
 Tour de Luxembourg
 8. an der 2. Etapp vu Beetebuerg op Beetebuerg (164 km)
 Tour de France (eliminéiert an der 12. Etapp)
 5. Championnat de Luxembourg

1962 (Profi bei Gazzola) 
 20. am Tour de Luxembourg
 8. an der 4. Etapp vun Dikrech op Esch-Uelzecht (200 km)
 35. bei der Stroosseweltmeeschterschaft zu Salo an Italien (296,240 km)
23. bei Milano - Torino

1963 (Profi bei Ruberg) 
 1. bei den Nationale Meeschterschaften op der Strooss a Form vun engem Zäitfueren (Kategorie Professionel)
 1. am Critérium internationnal zu Oostende
 12. am Rund um den Henninger-Turm
 20. am Tour de Luxembourg
 7. an der 1. Etapp vun der Stad Lëtzebuerg an d'Stad Lëtzebuerg (218 km)
 45. a Paris - Luxembourg
 60. an der Vuelta a España
 9. an der 8. Etapp zu Pamplona

1964 (Profi bei Flandria - Roméo) 
 1. bei den Nationale Meeschterschaften op der Strooss a Form vun engem Zäitfueren (Kategorie Professionel)
 7. am Grand Prix de Zonhoven (B)
 37. am Tour de Luxembourg
 50. a Paris - Luxembourg

1965 (Profi bei Lamot - Libertas)
 1. am Grand Prix de Lommel (B)
 32. am Tour de Luxembourg
 32. a Liège-Bastogne-Liège
 35. am Tour de Belgique
 64. a Paris - Bruxelles

Kuckt och 

Lëtzebuergesch Olympioniken
Lëtzebuergesch Vëlossportler
Gebuer 1939